CELEX: 62015CN0053
Language: et
Date: 2015-02-06 00:00:00
Title: Kohtuasi C-53/15 P: Moreda-Riviere Trefilerías, S.A.  6. veebruaril 2015 esitatud apellatsioonkaebus Üldkohtu (kuues koda) 25. novembri 2014 . aasta otsuse peale liidetud kohtuasjades T-426/10 ja T-575/10 ning kohtuasjas T-440/10: Moreda-Riviere Trefilerias versus komisjon

13.4.2015   
            
            
               ET
            
            
               Euroopa Liidu Teataja
            
            
               C 118/19
            
         Moreda-Riviere Trefilerías, S.A. 6. veebruaril 2015 esitatud apellatsioonkaebus Üldkohtu (kuues koda) 25. novembri 2014. aasta otsuse peale liidetud kohtuasjades T-426/10 ja T-575/10 ning kohtuasjas T-440/10: Moreda-Riviere Trefilerias versus komisjon
   (Kohtuasi C-53/15 P)
   (2015/C 118/25)
   Kohtumenetluse keel: hispaania
   
      Pooled
   
   
      Apellant: Moreda-Riviere Trefilerías, S.A. (esindajad: advokaadid F. González Díaz ja A. Tresandi Blanco)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada Euroopa Liidu toimimise lepingu artikli 263 alusel Üldkohtu 25. novembri 2014. aasta otsus liidetud kohtuasjades T-426/10 ja T-575/10 ning kohtuasjas T-440/12: Moreda-Riviere Trefilerías vs. komisjon;
            
         
               —
            
            
               mõista nii käesoleva menetluse kui Üldkohtu menetluse kohtukulud välja Euroopa Komisjonilt.
            
         
      Väited ja peamised argumendid
   
   Oma apellatsioonkaebuse põhjenduseks esitab apellant ühe väite.
   Apellant väidab, et Üldkohus on rikkunud õigusnormi, kui ta hindas Moreda-Riviere Trefilerías, S.A. huvi hagi esitada nii kohtuasja T-575/10 tühistamishagi puhul, mis esitati komisjoni 30. septembri 2010. aasta otsuse peale, millega muudeti otsust K(2010) 4387 (lõplik) ELTL artikli 101 ja EMP lepingu artikli 53 kohaldamise menetluse kohta (juhtum COMP/38.344 – Pingestusteras), kui ka kohtuasjas T-426/10 esitatud hagi väidete ja nõuete muutmise puhul seoses komisjoni 30. septembri 2010. aasta otsusega, millega muudeti otsust K(2010) 4387 (lõplik) ELTL artikli 101 ja EMP lepingu artikli 53 kohaldamise menetluse kohta (juhtum COMP/38.344 – Pingestusteras).